
שינויים בתקציב לשנת 2006

היו"ר יעקב ליצמן:

רבותיי, סעיף 261 מועלה להצבעה.  מי בעד?  מי נגד?  מי נמנע?

ה צ ב ע ה

סעיף 261 אושר.

אוהד רייפן:

המטרה של הפנייה הזאת כפי שנאמר זה לספק בדיוק את אותו שיקום שדיברנו עליו קודם, כדי למתן את המכה שענף התיירות בארץ קיבל. 

היו"ר יעקב ליצמן: 


סעיפים 262  ו- 263 מועלים להצבעה. מי בעד? מי נגד? מי נמנע?

ה צ ב ע ה

סעיפים 262 ו- 263 אושרו.


סעיף 283. 

אוהד רייפן:

לעניין סעיף 283, המטרה של הפנייה הזאת היא להעביר כספים למשרד התיירות, זה במקום כספים שבחוק עידוד תיירות שבעצם לא נוגעים בכספים האלה, לקחו את הסכום שצריך להוריד בכלל ממשרד התיירות והטילו אותו על תקציב משרד התיירות לא כולל חוק עידוד השקעות הון. ואז המשרד וכל פעילויות המשרד לא נפגעו. 

מה שאנחנו עושים בפנייה הזו, עקב בקשת המשרד, זה עושים תיקון לסעיף הזה ומעבירים כספים לדוגמא מחוק עידוד כמו שהיה אמור להיות בהתחלה.  אני אסביר את זה שוב, כשנעשה פלט על המשרד יש הרבה מאוד כסף בחוק עידוד שלא הוחל עליו פלט. אבל כשלקחו את הסכום שצריך להוריד ממשרד התיירות כן ציינו את הכסף בחוק עידוד. מה שעושים עכשיו לוקחים כסף מחוק עידוד ומפזרים אותו במשרד ככה שבמקום שיקחו להם תשע אחוז לקחו להם שמונה עשרה, ועכשיו מחזירים להם את הכסף. ובעצם פעילות המשרד לא נפגעה כי שוב, כמו שהסברתי קודם, פעילות של עידוד השקעות הון. 

היו"ר יעקב ליצמן:

רבותיי,  סעיף 283 מועלה להצבעה.  מי בעד?  מי נגד?  מי נמנע?

ה צ ב ע ה

סעיף 283 אושר.

סעיף 284, נציבות המים. 

עדי ויינברג:

מדובר בשינויים פנימיים בתקציב נציבות המים שעיקרם העברת תקציב לטובת פעילות ניטור ומניעת זיהום, תכנון מפעלי מים, מיחשוב. 

שי חרמש:

בינתיים אני רואה שאת מורידה מקורות מים.

היו"ר יעקב ליצמן:

סעיף 284 מועלה להצבעה.  מי בעד? מי נגד? מי נמנע?

ה צ ב ע ה
סעיף 284 אושר.


סעיף 288. 

ראובן ריבלין:

על זה חייבים להצביע, אבל הם כבר ברחו. 

היו"ר יעקב ליצמן:

רבותיי, יש מישהו שמבין בנושא שיקום נכים?


סעיף 288 מועלה להצבעה. .  מי בעד? מי נגד? מי נמנע?

ה צ ב ע ה
סעיף 288 אושר.

שי חרמש:

הסוכנות היהודית מטפלת בנושאי בטחון, על הכשרת כוח אדם להגנה על מוסדות יהודיים וקהילות יהודיות בדרום אמריקה ובאירופה. מיותר מה שאמרתי, עדיף ולא הייתי אומר. 

עכשיו, היות ולכסף הזה אי אפשר להעביר את התקציב מהסוכנות היהודית כיוון שבהתאם לחוקי העבודה של ארצות הברית אתה לא רשאי לגייס תרומות למשימות כאלה המדינה לוקחת על עצמה את נושא המסגרות להבטחת הבטחון בקהילות היהודיות והסוכנות לוקחת על עצמה בתמורה, שישה מליון דולר, 

היו"ר יעקב ליצמן:

אתם מורידים כאן עשרים וחמש מליון שקל משכר דירה לסוכנות. 

זאב אלקין: 


יש כאן שתי פעילויות. פעילות אחת מקבלת שלוש פעמים עשרים ושבעה מליון. דבר אחד קשור לפעילות ששי דיבר עליה, וזה עשרים ושבעה מליון שהולכים, 

היו"ר יעקב ליצמן:

אני צריך לוותר, אפילו לא מצאו לנכון לבוא, אני לא מצביע.

השכלה גבוהה,  בקשה 21004.  

ריקי ארמן:

מדובר בעודפים מחוייבים של מערכת ההשכלה הגבוהה, שנוגעים לתכניות הבראה, בהתאם לסיכום הרב שנתי. העברת עודפים מ-2006 ל-2007. 

היו"ר יעקב ליצמן: 


סעיף 21004 מועלה להצבעה.  מי בעד? מי נגד? מי נמנע?

ה צ ב ע ה
סעיף 21004 אושר.


סעיף 7024.

שרון גמבשו:

העברת כעשרים ושישה מליון שקל בהרשאה מהרזרבה הכללית, בהתאם להחלטות הממשלה בנושא ההתנתקות. 

היו"ר יעקב ליצמן: 


סעיף 7024 מועלה להצבעה. מי בעד? מי נגד? מי נמנע?

ה צ ב ע ה
סעיף 7024 אושר.


רבותיי, אני מעלה נושא שאני מכניס לסדר היום ברשותכם. 

דובר:

יש עוד העברה אחת, 42008. עברו כבר עשרים ואחד יום.

היו"ר יעקב ליצמן:

את ההעברות האלה אני מאשר רק בסוף עשרים ואחד יום. 


סיעת חד"ש ביקשה הארכת המועד להגשת דו"ח כספי. ואנחנו אישרנו לה עד הראשון לתשיעי. הוא מבקש אישור להגיש את זה היום. 

מוחמד ברכה:

הלכנו לפני שבוע להגיש את זה וסירבו לקבל את זה כי ועדת הכספים לא מאשרת. אז אני מבקש שוועדת הכספים תאשר. 

היו"ר יעקב ליצמן:

אנחנו צריכים לאשר, אבל זה לא מאושר עד שאני לא מקבל מהמבקר. 

מוחמד ברכה:

תן לי להגיד משהו לוועדה. אנחנו פנינו, אמרו שהם לא יכולים לקבל כי ועדת כספים לא מאשרת. אנחנו לא יכולים להגיד מאשרים ומה שהם עושים, הם שלחו אותנו לכאן. תאשר בתאום עם לשכת מבקר. 

היו"ר יעקב ליצמן:

רבותיי, אני אומר סיימנו את הפרק של הדו"חות הכספיים, אני אומר, אנחנו נאשר את זה, אני מקווה שאנחנו נקבל תגובה מהם, בכל אופן אני בעד לאשר את זה. 

אני מעלה להצבעה, אישור הארכת המועד עד היום. מי בעד? מי נגד? מי נמנע?

ה צ ב ע ה

הארכת מועד הגשת דו"ח כספי לסיעת חד"ש אושרה.


תודה רבה.

הישיבה נעולה. 


הישיבה ננעלה בשעה  12:05.
